**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Το Ισλάμ έχει πολλά δάνεια στοιχεία από τη Χριστιανική και την Ιουδαϊκή θρησκεία.

2. Ο Λέων Γ΄ υιοθέτησε τον τίτλο βασιλεύς, πιστός εν Χριστώ.

3. Επί της βασιλείας του Κωνσταντίνου Ε΄ καταδικάστηκε η εικονομαχία από τη Ζ΄ Οικουμενική Σύνοδο.

4. Ο αυτοκράτορας Μιχαήλ Γ΄ βάπτισε χριστιανό τον ηγεμόνα των Βουλγάρων, δίνοντάς του το όνομά του.

5. Ο Βασίλειος Β΄ συνήψε εμπορική συμφωνία με τους Βενετούς, εγκαινιάζοντας μια πολιτική προνομίων στο βενετικό εμπορικό κεφάλαιο.

(μονάδες 5)

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το παλαιότερο:

α. αναχαίτιση των Αράβων στο Πουατιέ της Γαλλίας από τον Κάρολο Μαρτέλο

β. Τέταρτη Σταυροφορία

γ. έναρξη εικονομαχίας

δ. Άλωση της Κωνσταντινούπολης από τους Οθωμανούς

ε. ανάκτηση της Κωνσταντινούπολης από τους Βυζαντινούς

(μονάδες 5)

**Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *Εγίρα*, *Νεαρές.*

**Μονάδες 7+8=15**